b'\n_START_ARTICLE_\nListni rakovi\xc4\x8dar\n_START_SECTION_\nOpis\n_START_PARAGRAPH_\nSamice so nekoliko ve\xc4\x8dje od samcev in v dol\xc5\xbeino dose\xc5\xbeejo do 6\xc2\xa0mm, samci pa obi\xc4\x8dajno le do 4\xc2\xa0mm. Glavoprsje in noge samice so travnato zelene barve, zadek pa je temno rjav in ima vzorec svetlej\xc5\xa1ih lis in \xc4\x8drt. Vzdol\xc5\xbe vsake strani zadka ima samica belkasto progo. Samec ima rjavkasto glavoprsje, noge pa so zelenkasto rjave z rjavimi lisami. Podobno kot cvetni pajek, lahko tudi listni rakovi\xc4\x8dar prilagaja barvo svojega telesa okolici, podobno kot ostali rakovi\xc4\x8dasti pajki na plen \xc4\x8daka v zasedi. Plan ujame z bliskovitim skokom._NEWLINE_Najraje ima gozdne robove, kjer se skriva na listih dreves ali grmov. Mladi pajki prezimijo pod skorjo odmrlih dreves in se kot popolnooma odrasli pajki pojavijo na prostem v mesecu maju.'